ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രധാനമന്ത്രിയും ബഹുമാനപ്പെട്ട ഇസ്രായേല് പ്രധാനമന്ത്രി ബെഞ്ചമിന് നെതന്യാഹുവും ടെലിഫോണില് ചര്ച്ച നടത്തി
പ്രധാനമന്ത്രി ശ്രീ. നരേന്ദ്ര മോദിയും ബഹുമാനപ്പെട്ട ഇസ്രായേല് പ്രധാനമന്ത്രി ബെഞ്ചമിന് നെതന്യാഹുവും ടെലിഫോണില് ചര്ച്ച നടത്തി.
അടുത്തിടെ അധികാരമേറ്റതിനു പ്രധാനമന്ത്രി നെതന്യാഹുവിനെ അഭിനന്ദിച്ച പ്രധാനമന്ത്രി മോദി, പ്രധാനമന്ത്രി നെതന്യാഹുവിന്റെ നേതൃത്വത്തില് ഇന്ത്യ-ഇസ്രായേല് പങ്കാളിത്തം മെച്ചപ്പെടുമെന്ന പ്രത്യാശ പ്രകടിപ്പിച്ചു.
പ്രതിരോധ കുത്തിവെപ്പ്, ചികില്സ, രോഗനിര്ണയം തുടങ്ങിയ മേഖലകളില് ഗവേഷണവും വികസന യത്നങ്ങളും ഉള്പ്പെടെ കോവിഡ്- 19 പകര്ച്ചവ്യാധിക്കാലത്ത് ഇന്ത്യയും ഇസ്രായേലുമായുള്ള സഹകരണം മെച്ചപ്പെടുത്തുന്നതിനുള്ള സാധ്യതകള് നേതാക്കള് ചര്ച്ച ചെയ്തു. ഇരു രാജ്യങ്ങളിലെയും വിദഗ്ധ സംഘങ്ങള് തമ്മില് നടന്നുവരുന്ന വിനിമയങ്ങള് തുടരാന് തീരുമാനിച്ച നേതാക്കള്, ഇത്തരത്തിലുള്ള സഹകരണത്തിലൂടെ ലഭിക്കുന്ന നേട്ടം വിശാലാടിസ്ഥാനത്തില് മാനവികതയുടെ നേട്ടത്തിനായി ഉപയോഗപ്പെടുത്തുമെന്നു വ്യക്തമാക്കുകയും ചെയ്തു.
ഉഭയകക്ഷി ബന്ധത്തിലെ മറ്റു പ്രധാന വിഷയങ്ങള് ഇരുവരും വിലയിരുത്തി. കോവിഡാനന്തര ലോകത്തില് കൂടുതല് മേഖലകളില് കൂടുതല് നേട്ടങ്ങള് ഉണ്ടാക്കിയെടുക്കാന് സാധിക്കുമെന്നു നേതാക്കള് പറഞ്ഞു. ആരോഗ്യ സാങ്കേതിക വിദ്യ, കാര്ഷിക രംഗത്തെ നൂതനാശയങ്ങള്, പ്രതിരോധ സഹകരണം, വിവര സാങ്കേതിക വിദ്യ എന്നീ മേഖലകളില് ഇന്ത്യ-ഇസ്രായേല് സഹകരണത്തിനു വലിയ സാധ്യതകള് ഉണ്ടെന്ന് അവര് വിലയിരുത്തി.
പരസ്പര ബന്ധം നിലനിര്ത്താനും ആഗോള തലത്തിലുള്ള പുതിയ സാധ്യതകളെയും വെല്ലുവിളികളെയും സംബന്ധിച്ചുള്ള വിവരങ്ങള് പരസ്പരം കൈമാറാനും ഇരു നേതാക്കളും തീരുമാനിച്ചു.
ആരോഗ്യ, കുടുംബക്ഷേമ മന്ത്രാലയം
മഹാരാഷ്ട്ര,പഞ്ചാബ്, കർണാടക, ഗുജറാത്ത്, മധ്യപ്രദേശ് എന്നീ സംസ്ഥാനങ്ങളിലാണ് രാജ്യത്തെ പ്രതിദിന കോവിഡ് കേസുകളിൽ 80 ശതമാനവും.
രാജ്യമെമ്പാടും 4.5 കോടി ഡോസ് വാക്സിൻ നൽകി.
മരണ നിരക്ക് 1.37 ശതമാനമായി കുറഞ്ഞു.
മഹാരാഷ്ട്ര,പഞ്ചാബ്, കർണാടക,ഗുജറാത്ത്, മധ്യപ്രദേശ് എന്നീ സംസ്ഥാനങ്ങളിൽ പ്രതിദിന കോവിഡ് രോഗികളുടെ എണ്ണത്തിൽ വർധന. കഴിഞ്ഞ 24 മണിക്കൂറിൽ റിപ്പോർട്ട് ചെയ്ത പുതിയ കേസുകളിൽ 80.5 ശതമാനവും ഈ സംസ്ഥാനങ്ങളിൽ നിന്ന് . കഴിഞ്ഞ 24 മണിക്കൂറിൽ 46,951 പുതിയ കേസുകൾ റിപ്പോർട്ട് ചെയ്തു. ഇതിന്റെ 84.49 ശതമാനവും മഹാരാഷ്ട്ര, പഞ്ചാബ്, കേരളം, കർണാടക, ഗുജറാത്ത്, മധ്യപ്രദേശ് എന്നീ 6 സംസ്ഥാനങ്ങളിൽ നിന്ന്. മഹാരാഷ്ട്രയിലാണ് ഏറ്റവും കൂടുതൽ -30,535. പഞ്ചാബിൽ 2644 പേർക്കും കേരളത്തിൽ 1875 പേർക്കും പുതുതായി രോഗം റിപ്പോർട്ട് ചെയ്തു.
ഇന്ത്യയിലെ ചികിത്സയിലുള്ള ആകെ രോഗികളുടെ എണ്ണം 3,34,646 ആയി. ഇത് ആകെ രോഗികളുടെ 2.87 ശതമാനമാണ്. കഴിഞ്ഞ 24 മണിക്കൂറിൽ ചികിത്സയിൽ ഉള്ളവരുടെ ആകെ എണ്ണത്തിൽ 25,559 പേരുടെ കുറവ് രേഖപ്പെടുത്തി.
പ്രതിദിന സ്ഥിരീകരണ നിരക്ക്  3.70% ആണ്.
എട്ട് സംസ്ഥാനങ്ങൾ/ കേന്ദ്ര ഭരണ പ്രദേശങ്ങളിൽ പ്രതിവാര രോഗ സ്ഥിരീകരണ നിരക്ക് ദേശീയ ശരാശരിയേക്കാൾ കൂടുതൽ.
രാജ്യവ്യാപകമായി 4.5 കോടി വാക്സിനേഷൻ ഡോസുകൾ ആണ് നൽകിയത്.
ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം 7,33,597 സെഷനുകളിലായി 4.50 കോടി വാക്സിൻ ഡോസ് വിതരണം ചെയ്തു.
ഇതിൽ 77,86,205 ആരോഗ്യപ്രവർത്തകർ , 48,81,954 ആരോഗ്യപ്രവർത്തകർ ,80,95,711 മുന്നണിപ്പോരാളികൾ ,26,09,742 മുന്നണി പ്രവർത്തകർ , 45 വയസ്സിനു മുകളിൽ പ്രായമുള്ള നിശ്ചിത രോഗങ്ങളുള്ള 37,21,455 പേർ ,60 വയസ്സിനു മുകളിൽ പ്രായമുള്ള 1,79,70,931 ഗുണഭോക്താക്കൾ എന്നിവർ ഉൾപ്പെടുന്നു.
വാക്സിനേഷൻ യജ്ഞത്തിന്റെ 65-മത്ദിവസം  4,62,157 ഡോസ് വാക്സിൻ വിതരണം ചെയ്തു. ഞായറാഴ്ച ആയതിനാൽ പല സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലും വാക്സിനേഷൻ ഉണ്ടായിരുന്നില്ല. ഇതിൽ 8,459 സെഷനുകളിലായി 4,49,115 ഗുണഭോക്താക്കൾ ആദ്യ ഡോസ് വാക്സിൻ സ്വീകരിച്ചു.13,042 ആരോഗ്യപ്രവർത്തകരും മുന്നണിപ്പോരാളികളും രണ്ടാം ഡോസ് വാക്സിനും സ്വീകരിച്ചു.
രാജ്യത്ത് ഇതുവരെ 1,11,51,468 പേർ രോഗ മുക്തരായി.95.75%ആണ് രോഗമുക്തി നിരക്ക്. കഴിഞ്ഞ 24 മണിക്കൂറിൽ 21,180 പേർ രോഗ മുക്തരായി.
കഴിഞ്ഞ 24 മണിക്കൂറിൽ 212 മരണം റിപ്പോർട്ട് ചെയ്തു. ഇവയിൽ 85.85 ശതമാനവും 6 സംസ്ഥാനങ്ങളിൽ നിന്ന്. മഹാരാഷ്ട്രയിലാണ് ഏറ്റവും കൂടുതൽ മരണം- 99. പഞ്ചാബിൽ 44, കേരളത്തിൽ 13 പേരുടെയും മരണം കഴിഞ്ഞ 24 മണിക്കൂറിൽ റിപ്പോർട്ട് ചെയ്തു.
മരണനിരക്ക് തുടർച്ചയായി കുറഞ്ഞ് 1.37 ശതമാനമായി.
കഴിഞ്ഞ 24 മണിക്കൂറിൽ 14 സംസ്ഥാനങ്ങൾ/ കേന്ദ്ര ഭരണ പ്രദേശങ്ങളിൽ ഒരു കോവിഡ് മരണവും റിപ്പോർട്ട് ചെയ്തിട്ടില്ല. ആന്ധ്ര പ്രദേശ്,ആസാം, ഉത്തരാഖണ്ഡ്, ലക്ഷദ്വീപ്, സിക്കിം, ലഡാക്ക്, ദാദ്ര& നഗർ ഹവേലി, ദാമൻ& ദിയു,മേഘാലയ, ത്രിപുര, നാഗാലാൻഡ്, മിസോറം,ആന്തമാൻ&നികോബാർ ദ്വീപ്,അരുണാചൽപ്രദേശ് എന്നിവയാണവ
രാജ്യരക്ഷാ മന്ത്രാലയം
കരസേനാ മേധാവി രണ്ട് ദിവസത്തെ ബംഗ്ലാദേശ് സന്ദർശനം നടത്തുന്നു
ന്യൂ ഡൽഹി: ജൂൺ 05, 2023
കരസേനാ മേധാവി ജനറൽ മനോജ് പാണ്ഡെ 2023 ജൂൺ 05 മുതൽ 06 വരെ രണ്ട് ദിവസത്തെ ബംഗ്ലാദേശ് സന്ദർശനം നടത്തുന്നു. സന്ദർശന വേളയിൽ കരസേനാ മേധാവി ബംഗ്ലാദേശിലെ മുതിർന്ന സൈനിക നേതൃത്വവുമായി കൂടിക്കാഴ്ച നടത്തും. ഇന്ത്യ-ബംഗ്ലാദേശ് പ്രതിരോധ ബന്ധം കൂടുതൽ മെച്ചപ്പെടുത്തുന്നതിനുള്ള വഴികൾ ഇരുപക്ഷവും ചർച്ച ചെയ്യും.
ജൂൺ 6-ന്, ചട്ട്ഗാവിലെ ബംഗ്ലാദേശ് മിലിട്ടറി അക്കാദമിയിൽ  84-ാമത് ലോംഗ് കോഴ്സിലെ ഓഫീസർ കേഡറ്റുകളുടെ പാസിംഗ് ഔട്ട് പരേഡ്  കരസേനാ മേധാവി അവലോകനം ചെയ്യും. പരേഡിനിടെ കരസേനാ മേധാവി ബിഎംഎയിൽ നിന്നുള്ള പാസിംഗ് ഔട്ട് കോഴ്സിന്റെ മികച്ച വിദേശ കേഡറ്റിന്  ഏർപ്പെടുത്തിയ 'ബംഗ്ലാദേശ് ഇന്ത്യ ഫ്രണ്ട്ഷിപ്പ് ട്രോഫി' സമ്മാനിക്കും.
ബംഗ്ലാദേശ് കരസേനാ മേധാവി, സായുധ സേനാ വിഭാഗത്തിലെ പ്രിൻസിപ്പൽ സ്റ്റാഫ് ഓഫീസർ എന്നിവരുമായുള്ള ഔപചാരിക ആശയവിനിമയം കൂടാതെ ഉഭയകക്ഷി സഹകരണ വിഷയങ്ങളിൽ മുതിർന്ന ബംഗ്ലാദേശ് സൈനിക ഉദ്യോഗസ്ഥരുടെ ബ്രീഫിംഗുകളും കരസേനാ മേധാവിയുടെ കാര്യപരിപാടികളിൽ ഉൾപ്പെടുന്നു.
കരസേനാ മേധാവിയായി ചുമതലയേറ്റതിന് ശേഷമുള്ള ആദ്യ വിദേശ സന്ദർശനത്തിൽ 2022 ജൂലൈയിൽ COAS ബംഗ്ലാദേശ് സന്ദർശിച്ചു.
മുതിർന്ന സൈനിക നേതാക്കളുടെ നിരന്തരമായ സന്ദർശനങ്ങളും സംയുക്ത സൈനികാഭ്യാസങ്ങൾ പോലുള്ള ഉഭയകക്ഷി സഹകരണ പരിപാടികളും ഇരു രാജ്യങ്ങളും തമ്മിലുള്ള സൈനിക ബന്ധം മെച്ചപ്പെടുത്തുന്നതിന് സഹായിക്കുന്നു.
പ്രധാനമന്ത്രിയുടെ ഓഫീസ്
ജയ്പൂരിലെ ധനക്യയിൽ പണ്ഡിറ്റ് ദീൻദയാൽ ഉപാധ്യായയ്ക്ക് പ്രധാനമന്ത്രി ശ്രദ്ധാഞ്ജലി അർപ്പിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് ജയ്പൂരിലെ ധനക്യയിലുള്ള ദീൻദയാൽ ഉപാധ്യായ ദേശീയ സ്മാരകത്തിൽ പണ്ഡിറ്റ് ദീൻദയാൽ ഉപാധ്യായയ്ക്ക് ശ്രദ്ധാഞ്ജലി അർപ്പിച്ചു. അന്ത്യോദയ തത്വം പിന്തുടർന്ന് രാജ്യത്തെ ദരിദ്രരായ പാവപ്പെട്ടവരുടെ ജീവിതം സുഗമമാക്കാൻ ഗവണ്മെന്റ് പ്രതിജ്ഞാബദ്ധമാണെന്ന് പ്രധാനമന്ത്രി പറഞ്ഞു.
എക്സിൽ പ്രധാനമന്ത്രി മോദി പോസ്റ്റ് ചെയ്തു :
"ഇന്ന് ഞാൻ ജയ്പൂരിലെ ധനക്യയിലുള്ള പണ്ഡിറ്റ് ദീൻദയാൽ ഉപാധ്യായ ദേശീയ സ്മാരകത്തിൽ പോയി അദ്ദേഹത്തിന് പുഷ്പാഞ്ജലി അർപ്പിച്ചു. അദ്ദേഹത്തിന്റെ ജന്മവാർഷികത്തിൽ, അദ്ദേഹത്തിന്റെ ജീവിതവുമായി ബന്ധപ്പെട്ട വ്യത്യസ്ത വശങ്ങൾ കണ്ട് ഒരു പുതിയ ഊർജ്ജം അനുഭവിച്ചു. നമ്മുടെ ഗവണ്മെന്റ് ജനങ്ങളുടെ ക്ഷേമത്തിനായി പ്രവർത്തിക്കും. അദ്ദേഹത്തിന്റെ അന്ത്യോദയ തത്വം രാഷ്ട്രം പിന്തുടരുന്നു. ഏറ്റവും പാവപെട്ടവരുടെ ജീവിതം എളുപ്പമാക്കാൻ നാം പ്രതിജ്ഞാബദ്ധമാണ്."
NS
(
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 215.26 കോടി കടന്നു
ന്യൂ ഡൽഹി: സെപ്തംബർ 12, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 215.26 കോടി  കടന്നു.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 4.06 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 47,176 പേരാണ്. ഇത് ആകെ രോഗബാധിതരുടെ 0.11 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 5,975 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,39,25,239 ആയി. ദേശീയ രോഗമുക്തി നിരക്ക് 98.71%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 5,221 പേർക്കാണ്.
 പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 1.72 ശതമാനമാണ്. പ്രതിദിന രോഗസ്ഥിരീകരണ നിരക്ക് 2.82 ശതമാനമാണ്.
RRTN
ആരോഗ്യ, കുടുംബക്ഷേമ മന്ത്രാലയം
പ്രതിദിന കോവിഡ് കേസുകളിൽ 81 ശതമാനവും മഹാരാഷ്ട്ര, പഞ്ചാബ്, കേരളം, കർണാടക, ഛത്തീസ്ഗഢ്, ഗുജറാത്ത് എന്നീ സംസ്ഥാനങ്ങളിൽ നിന്ന്
ന്യൂഡൽഹി , മാർച്ച് 25,2021
മഹാരാഷ്ട്ര, പഞ്ചാബ്, കേരളം, കർണാടക, ഛത്തീസ്ഗഡ്, ഗുജറാത്ത് എന്നീ ആറ് സംസ്ഥാനങ്ങളിൽ ദിനം പ്രതിയുള്ള പുതിയ കേസുകളിൽ വർദ്ധനവ് രേഖപ്പെടുത്തുന്നു. കഴിഞ്ഞ 24 മണിക്കൂറിൽ റിപ്പോർട്ട് ചെയ്യപ്പെട്ട പുതിയ കേസുകളിൽ 80.63% ഇവിടെനിന്നാണ് റിപ്പോർട്ട് ചെയ്യപ്പെടുന്നത് .
കഴിഞ്ഞ 24 മണിക്കൂറിനുള്ളിൽ 53,476 പുതിയ കേസുകൾ റിപ്പോർട്ട് ചെയ്തു..മഹാരാഷ്ട്രയിലാണ് ഏറ്റവും കൂടുതൽ കേസുകൾ റിപ്പോർട്ട് ചെയ്തത് -31,855 . പഞ്ചാബിൽ 2,613 പേർക്കും കേരളത്തിൽ 2,456 പേർക്കും പുതുതായി രോഗം റിപ്പോർട്ട് ചെയ്തു.
ഇന്ത്യയിലെ ചികിത്സയിലുള്ള ആകെ രോഗികളുടെ എണ്ണം 3.95 ലക്ഷം  ആയി. ഇത് ആകെ രോഗികളുടെ 3.35 ശതമാനമാണ്.രാജ്യത്തെ മൊത്തം സജീവ കേസുകളിൽ 74.32 ശതമാനവും മഹാരാഷ്ട്ര, കേരളം, പഞ്ചാബ് എന്നീ മൂന്ന് സംസ്ഥാനങ്ങളിൽ നിന്നും ആണ്
ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം 8,61,292 സെഷനുകളിലായി 5.31കോടി  വാക്സിൻ ഡോസ് വിതരണം ചെയ്തു.വാക്സിനേഷൻ യജ്ഞത്തിന്റെ 68 -മത്ദിവസം  23 ലക്ഷം  ഡോസ് വാക്സിൻ വിതരണം ചെയ്തു
രാജ്യത്ത് ഇതുവരെ 1,12,31,650 പേർ രോഗ മുക്തരായി. 95.28%ആണ് രോഗമുക്തി നിരക്ക്. കഴിഞ്ഞ 24 മണിക്കൂറിൽ 26,490 പേർ രോഗ മുക്തരായി. രോഗമുക്തി നേടിയവരും സജീവ കേസുകളും തമ്മിലുള്ള അന്തരം ഇന്ന് 10,836,458 ആണ്.
കഴിഞ്ഞ 24 മണിക്കൂറിൽ 251 മരണം റിപ്പോർട്ട് ചെയ്തു. ഇവയിൽ 78.49 ശതമാനവും 6 സംസ്ഥാനങ്ങളിൽ നിന്ന്. മഹാരാഷ്ട്രയിലാണ് ഏറ്റവും കൂടുതൽ മരണം- 95.
IE/SKY
(Visitor Counter : 171
പ്രധാനമന്ത്രിയുടെ ഓഫീസ്
പാരീസിലെ ഇന്ത്യൻ സമൂഹവുമായി പ്രധാനമന്ത്രിയുടെ ആശയവിനിമയം നടത്തി
പ്രധാനമന്ത്രി ശ്രീ നരേന്ദ്ര മോദി പാരീസിലെ ലാ സീൻ മ്യൂസിക്കേലിൽ ഇന്ത്യൻ സമൂഹത്തെ അഭിസംബോധന ചെയ്തു.
25-ാം വാർഷികം ആഘോഷിക്കുന്ന ഇന്ത്യ-ഫ്രാൻസ് തന്ത്രപ്രധാന കൂട്ടുകെട്ട് എന്ന ബഹുമുഖ പങ്കാളിത്തത്തെ കുറിച്ച് പ്രധാനമന്ത്രി തന്റെ പ്രസംഗത്തിൽ എടുത്തുപറഞ്ഞു.
ഫ്രാൻസിലെ മാഴ്സെയിൽ പുതിയ കോൺസുലേറ്റ് തുറക്കുന്നതിനെ കുറിച്ചും പ്രധാനമന്ത്രി പ്രഖ്യാപിച്ചു.
ഇന്ത്യ-ഫ്രാൻസ് പങ്കാളിത്തത്തിന്റെ അടിത്തറ ശക്തമാക്കുന്നതിൽ ഫ്രാൻസിലെ ഇന്ത്യൻ സമൂഹത്തിന്റെ സംഭാവന പ്രധാനമന്ത്രി എടുത്തുപറഞ്ഞു.
ND
(
പ്രധാനമന്ത്രിയുടെ ഓഫീസ്
ബിഎസ്എഫ് സ്ഥാപക ദിനത്തിൽ പ്രധാനമന്ത്രി അതിർത്തിരക്ഷാ സേനാംഗങ്ങളെ അഭിവാദ്യം ചെയ്തു
ബിഎസ്എഫിന്റെ രൂപീകരണ ദിനത്തിൽ പ്രധാനമന്ത്രി ശ്രീ നരേന്ദ്ര മോദി ബിഎസ്എഫ് ജവാൻമാർക്കും അവരുടെ കുടുംബങ്ങൾക്കും ആശംസകൾ നേർന്നു. ഇന്ത്യയെ സംരക്ഷിച്ചുകൊണ്ട് നമ്മുടെ രാജ്യത്തെ ഏറ്റവും ഉത്സാഹത്തോടെ സേവിക്കുന്ന , അതിർത്തി രക്ഷാ സേനയുടെ മികച്ച ട്രാക്ക് റെക്കോർടിനെ പ്രധാനമന്ത്രി പ്രകീർത്തിച്ചു
"എല്ലാ ബിഎസ്എഫ് സേനാംഗങ്ങൾക്കും അവരുടെ കുടുംബങ്ങൾക്കും സ്ഥാപക ദിനാശംസകൾ നേരുന്നു. ഇന്ത്യയെ സംരക്ഷിക്കുന്നതിനും നമ്മുടെ രാജ്യത്തെ ഏറ്റവും ഉത്സാഹത്തോടെ സേവിക്കുന്നതിനുമുള്ള മികച്ച ട്രാക്ക് റെക്കോർഡുള്ള ഒരു സേനയാണിത് . പ്രകൃതി ദുരന്തങ്ങൾ പോലുള്ള വെല്ലുവിളി നിറഞ്ഞ സാഹചര്യങ്ങളിൽ ബിഎസ് എഫിന്റെ മഹത്തായ പ്രവർത്തനത്തെയും ഞാൻ അഭിനന്ദിക്കുന്നു."
പ്രധാനമന്ത്രിയുടെ ഓഫീസ്
ഇന്ത്യന് ഫോറിന് സര്വീസ് ഓഫീസര് ട്രെയിനിമാര് പ്രധാനമന്ത്രിയെ സന്ദര്ശിച്ചു
ഇന്ത്യന് ഫോറിന് സര്വീസില് നിന്നുള്ള 39 ഓഫീസര് ട്രെയിനിമാര് പ്രധാനമന്ത്രി ശ്രീ. നരേന്ദ്ര മോദിയെ ന്യൂ ഡല്ഹിയില് സന്ദര്ശിച്ചു. ഫോറിന് സര്വീസ് ഇന്സ്റ്റിറ്റ്യൂട്ടില് നിലവില് പരിശീലനം നേടുന്നവരാണ് ഇവര്.
ഓഫീസര് ട്രെയിനികളെ അഭിസംബോധന ചെയ്യവേ, രാജ്യത്തിന്റെ സമ്പന്നമായ ചരിത്രം, സംസ്കാരം, പാരമ്പര്യം എന്നിവയുടെ പശ്ചാത്തലത്തില് ഇന്ത്യയെ വിദേശരാജ്യങ്ങളില് പ്രതിനിധീകരിക്കുന്നതിന്റെ പ്രാധാന്യം പ്രധാനമന്ത്രി എടുത്തു പറഞ്ഞു. രാഷ്ട്രത്തിന്റെ ഇപ്പോഴുള്ള മുന്ഗണനകള്ക്ക് മാത്രമല്ല ഐ.എഫ്.എസ് ഉദ്യോഗസ്ഥര് പ്രധാന്യം കൊടുക്കേണ്ടതെന്നും ദേശീയ വികസനത്തിന് ഭാവിയിലെ ആവശ്യങ്ങളും പരിഗണിക്കണമെന്ന് പ്രധാനമന്ത്രി പറഞ്ഞു. സാങ്കേതികവിദ്യയില് കൂടുതല് പരിജ്ഞാനമാര്ജ്ജിക്കാനും വിദേശ ബന്ധങ്ങളിലെ സുപ്രധാന പങ്കാളികളായ അവിടത്തെ ഗവണ്മെന്റുകളുമായും ഇന്ത്യന് സമൂഹവുമായും പൂര്ണ്ണമായി ഇടപഴകാനും പ്രധാനമന്ത്രി ഓഫീസര് ട്രെയിനിമാരെ ആഹ്വാനം ചെയ്തു.
ഫോറിന് സര്വീസ് ഇന്സ്റ്റിറ്റ്യൂട്ടില് പരിശീലനം നേടുന്ന, ഭൂട്ടാനില് നിന്നുള്ള രണ്ടു നയതന്ത്രജ്ഞരും സംഘത്തോടൊപ്പമുണ്ടായിരുന്നു.
AM MRD –373
പ്രധാനമന്ത്രിയുടെ ഓഫീസ്
ഗീതാ പ്രസ് 100 വർഷം പൂർത്തിയാക്കിയതിൽ പ്രധാനമന്ത്രി ആശംസിച്ചു
ഗീതാ പ്രസ്സിന്റെ 100 വർഷം പൂർത്തിയാക്കിയതിൽ പ്രധാനമന്ത്രി ശ്രീ നരേന്ദ്ര മോദി ആശംസകൾ അറിയിച്ചു. ആത്മീയ പൈതൃകം രാജ്യത്തും വിദേശത്തും എത്തിക്കാനുള്ള പ്രസാധകന്റെ 100 വർഷത്തെ യാത്രയെ അവിശ്വസനീയവും അവിസ്മരണീയവുമാണെന്ന് പ്രധാനമന്ത്രി വിശേഷിപ്പിച്ചു.
പ്രധാനമന്ത്രി ട്വീറ്റ് ചെയ്തു:
"അനന്തമായ ആശംസകൾ! പ്രസിദ്ധീകരണങ്ങളിലൂടെ ഭാരതീയ ആത്മീയ പൈതൃകം രാജ്യത്തിനും ലോകത്തിനും എത്തിക്കുന്നതിൽ തുടർച്ചയായി ഏർപ്പെട്ടിരിക്കുന്ന ഗീതാപ്രസ്സിന്റെ 100 വർഷത്തെ ഈ യാത്ര അതിശയകരവും അവിസ്മരണീയവുമാണ്."
अनंत शुभकामनाएं! भारतीय आध्यात्मिक विरासत को अपने प्रकाशन के माध्यम से देश-दुनिया तक पहुंचाने में निरंतर जुटी गीताप्रेस की 100 वर्षों की यह यात्रा अद्भुत और अविस्मरणीय है। https://t.co/0BaF6tktvQ
— Narendra Modi  May 3, 2023
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
ഗവണ്മെന്റ് പദ്ധതികളിലുടെ സംപുഷ്ടീകരിച്ച അരിയുടെ വിതരണത്തിന് മന്ത്രിസഭയുടെ അംഗീകാരം
അരിയുടെ സംപുഷ്ടീകരണം തന്റെ സ്വാതന്ത്ര്യദിന പ്രസംഗത്തില് പ്രധാനമന്ത്രി പ്രഖ്യാപിച്ചിരുന്നു
ഇതിനുള്ള മുഴുവന് ചെലവും  കേന്ദ്ര ഗവണ്മെന്റ് വഹിക്കും
പോഷകാംശം വര്ദ്ധിപ്പിക്കുന്നത് സ്ത്രീകള്, കുട്ടികള്, മുലയൂട്ടുന്ന അമ്മമാര് എന്നിവരിലെ പോഷകാഹാരക്കുറവും അവശ്യ പോഷകങ്ങളുടെ അഭാവവും പരിഹരിക്കുകയും രാജ്യത്തെ ഓരോ പാവപ്പെട്ട ആളുകള്ക്കും പോഷകാംശങ്ങള് പ്രദാനം ചെയ്യുകയും ചെയ്യും
വിതരണത്തിനും വിതിച്ചുകൊടുക്കലിനുമായി എഫ്.സി.ഐ യും സംസ്ഥാന ഏജന്സികളും ഇതിനകം 88.65 എല്.എം.ടി  സംപുഷ്ടീകരിച്ച അരി സംഭരിച്ചിട്ടുണ്ട്.
ദേശീയ ഭക്ഷ്യഭദ്രത നിയമം ,സംയോജിത ശിശുവികസന സേവനങ്ങള് , പ്രധാനമന്ത്രി പോഷന് ശക്തി നിര്മാന്-പി.എം.-പോഷണ്  എന്നിവയ്ക്ക് കീഴിലുള്ള ലക്ഷ്യമിട്ട പൊതുവിതരണ സംവിധാനങ്ങളില്  ഉടനീളവും കൂടാതെ 2024-ഓടെ എല്ലാ സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലും കേന്ദ്ര ഗവണ്മെന്റിന്റെ മറ്റ് ക്ഷേമ പദ്ധതികളിലൂടെയും  ഘട്ടം ഘട്ടമായി സംപുഷ്ടീകരിച്ച അരി വിതരണം ചെയ്യുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന സാമ്പത്തിക കാര്യങ്ങള്ക്കുള്ള മന്ത്രിസഭാ ഉപസമിതി ഇന്ന് അംഗീകാരം നല്കി. .
പദ്ധതി സമ്പൂര്ണ്ണമായി നടപ്പാക്കുന്ന 2024ലെ, അരിയുടെ പോഷകാംശം വര്ദ്ധിപ്പിക്കുന്നതിനുള്ള മുഴുവന് ചെലവും  ഭക്ഷ്യ സബ്സിഡിയുടെ ഭാഗമായി കേന്ദ്ര ഗവണ്മെന്റ് വഹിക്കും..
സംരംഭത്തിന്റെ പൂര്ണ്ണമായ നടത്തിപ്പിനായി ഇനിപ്പറയുന്ന മൂന്ന് ഘട്ടങ്ങള് വിഭാവനം ചെയ്തിട്ടുണ്ട്:
ഘട്ടം-1: 2022 മാര്ച്ചോടെ ഇന്ത്യയില് ഉടനീളമുള്ള ഐ.സി.ഡി.എസുകളലും പി.എം പോഷനും ഉള്ക്കൊള്ളും . ഇത് നടന്നുവരികയാണ്.
ഘട്ടം-2: 2023 മാര്ച്ചോടെ വികസനം കാംക്ഷിക്കുന്നതും വളര്ച്ച മുരടിച്ച അധിക ഭാരമുള്ളതുമായ ജില്ലകളില് 
ഘട്ടം-3 : 2024 മാര്ച്ചോടെ രാജ്യത്തെ ശേഷിക്കുന്ന ജില്ലകള് ഉള്ക്കൊള്ളുന്നതാണ് രണ്ടാംഘട്ടത്തിന് മുകളിലുള്ളത്.
ഊർജിതമായി നടപ്പാക്കുന്നതിനുള്ള ശ്രമങ്ങളുടെ ഭാഗമായി, ഭക്ഷ്യ-പൊതുവിതരണ വകുപ്പ്, സംസ്ഥാന ഗവണ്മെന്റ് / കേന്ദ്രഭരണപ്രദേശങ്ങള്, ബന്ധപ്പെട്ട മന്ത്രാലയങ്ങള് / വകുപ്പ്, വികസന പങ്കാളികള്, വ്യവസായങ്ങള്, ഗവേഷണ സ്ഥാപനങ്ങള് തുടങ്ങി എല്ലാ ബന്ധപ്പെട്ട പങ്കാളികളുമായി ബന്ധപ്പെട്ട എല്ലാ പ്രവര്ത്തനങ്ങളും ഏകോപിപ്പിക്കുന്നുണ്ട്. സംപുഷ്ടീകരിച്ച അരിയുടെ സംഭരണത്തില് ഏര്പ്പെട്ടിരിക്കുന്ന എഫ്.സി.ഐയും സംസ്ഥാന ഏജന്സികളും ഇതിനകം തന്നെ വിതരണത്തിനും വീതിച്ചുനല്കുന്നതിനുമായി ഏകദേശം 88.65 എല്.എം.ടി പോഷകാംശങ്ങള് വര്ദ്ധിപ്പിച്ച അരി സംഭരിച്ചിട്ടുണ്ട്.
സ്ത്രീകള്, കുട്ടികള്, മുലയൂട്ടുന്ന അമ്മമാര് എന്നിവരിലെ പോഷകാഹാരക്കുറവും അവശ്യ പോഷകങ്ങളുടെ അഭാവവും മറികടക്കാനും രാജ്യത്തെ ഓരോ പാവപ്പെട്ടവര്ക്കും പോഷകാഹാരം നല്കുന്നതിനുമായി അരിയുടെ പോഷകാംശം വര്ദ്ധിപ്പിക്കുന്നതിനുള്ള ഒരു പ്രഖ്യാപനം 75-ാമത് സ്വാതന്ത്ര്യ ദിനത്തിലെ  പ്രസംഗത്തില്, പ്രധാനമന്ത്രി നടത്തിയിരുന്നു. കുട്ടികള്, മുലയൂട്ടുന്ന അമ്മമാര് തുടങ്ങിയവര് അവരുടെ വളര്ച്ചയില് വലിയ തടസ്സങ്ങള് സൃഷ്ടിക്കുന്നതും ഇതാണ്.
നേരത്തെ, 2019-20 മുതല് 3 വര്ഷത്തേക്ക് ''പൊതുവിതരണ സമ്പ്രദായത്തിന് കീഴില് അരിയുടെ പോഷകാംശം വര്ദ്ധിപ്പിക്കലിനായി'' ഒരു കേന്ദ്രാവിഷ്കൃത പൈലറ്റ് പദ്ധതി നടപ്പാക്കിയിരുന്നു. ആന്ധ്രാപ്രദേശ്, ഗുജറാത്ത്, മഹാരാഷ്ട്ര, തമിഴ്നാട്, ഛത്തീസ്ഗഡ്, ഉത്തര്പ്രദേശ്, ഒഡീഷ, തെലങ്കാന, മദ്ധ്യപ്രദേശ്, ഉത്തരാഖണ്ഡ്, ജാര്ഖണ്ഡ് എന്നിങ്ങനെ പതിനൊന്ന്  സംസ്ഥാനങ്ങള് പൈലറ്റ് പദ്ധതിക്ക് കീഴില് തെരഞ്ഞെടുത്ത ജില്ലകളില്  പോഷകാംശം വര്ദ്ധിപ്പിച്ച അരി വിതരണം ചെയ്തിരുന്നു.
--ND--
(
പ്രത്യേക സേവനങ്ങളും ഫീച്ചറുകളും
ഇടുക്കിയിൽ നിന്നുള്ള "തൊലികളഞ്ഞ ചക്ക" ബ്രിട്ടനിലേയ്ക്
കേന്ദ്ര വാണിജ്യ-വ്യവസായ മന്ത്രാലയത്തിന് കീഴിലുള്ള അഗ്രികൾച്ചറൽ ആൻഡ് പ്രോസസ്ഡ് ഫുഡ് പ്രോഡക്ട്സ് എക്സ്പോർട്ട് ഡെവലപ്മെന്റ് അതോറിറ്റിയും , സംസ്ഥാന ഹോർട്ടികൾച്ചർ മിഷനും ചേർന്ന് ഇടുക്കിയിൽ നിന്ന് യുകെയിലേക്കുള്ള "തൊലികളഞ്ഞ ചക്ക" വെർച്വലായി
ഫ്ലാഗ് ഓഫ് ചെയ്തു.
എപിഇഡിഎ ജനറൽ മാനേജർമാരായ ശ്രീ എസ് എസ് നയ്യാർ , ശ്രീ. യു. കെ വാട്സ്, എപിഇഡിഎ സെക്രട്ടറി ഡോ. സുധാംശു, സംസ്ഥാന ഹോർട്ടികൾച്ചർ മിഷൻ എംഡി ശ്രീമതി ആരതി എൽആർ, ഐഇഎസ്, കയറ്റിറക്കുമതിക്കാർ, ഉദ്യോഗസ്ഥർ തുടങ്ങിയവർ ഫ്ലാഗ് ഓഫ് ചടങ്ങിൽ പങ്കെടുത്തു.
'തൊലികളഞ്ഞ ചക്ക'യുടെ ഉപയോഗം വർദ്ധിപ്പിക്കുന്നതിനും കൂടുതൽ ആകർഷകമാക്കുന്നതിനും എല്ലാ വിഭാഗം ഉപഭോക്താക്കൾക്കും എളുപ്പത്തിൽ എത്തിക്കുന്നതിനും APEDA സൗകര്യമൊരുക്കുന്നു. വൃത്തിയുള്ള ചുറ്റുപാടിൽ അതീവ ശ്രദ്ധയോടെ ചക്ക തൊലി കളഞ്ഞ് ഇറക്കുമതി ചെയ്യുന്ന രാജ്യങ്ങളുടെ മാനദണ്ഡങ്ങൾക്കനുസൃതമായി പരിശോധിച്ച് പായ്ക്ക് ചെയ്യുന്നു. പ്രാഥമിക, ദ്വിതീയ പാക്കേജിംഗിന് വിധേയമായ ഈ തൊലികളഞ്ഞ ചക്കയ്ക്ക് പാക്ക് ചെയ്ത തീയതി മുതൽ 12-14 ദിവസത്തെ ഷെൽഫ് ലൈഫ് ഉണ്ട്.
(ഇന്ത്യയുടെ പശ്ചിമഘട്ടത്തിൽ ഉത്ഭവിച്ച ചക്ക, പ്രോട്ടീന്റെ അംശം കാരണം സസ്യാഹാരികൾക്കിടയിൽ മാംസത്തിന് പകരമുള്ള ജനപ്രിയ ഇനമാണ്. ആകർഷകമായ ഉഷ്ണമേഖലാ പഴം കേരളത്തിലെ ഔദ്യോഗിക ഫലം/സംസ്ഥാന ഫലമാണ്, ഇത് പോഷക ഗുണങ്ങളാൽ നിറഞ്ഞതാണ്. കാർബോഹൈഡ്രേറ്റ്, പ്രോട്ടീൻ, വിറ്റാമിനുകൾ, ധാതുക്കൾ, ഫൈറ്റോകെമിക്കലുകൾ എന്നിവയുൾപ്പെടെയുള്ള പോഷകങ്ങളാൽ സമ്പന്നമാണ് ചക്ക. ചക്കയുടെ വിത്തുകളും മാംസവും വേവിച്ച രൂപത്തിൽ കഴിക്കാം, അതേസമയം പഴുത്ത മാംസം അസംസ്കൃത രൂപത്തിൽ പഴമായി കഴിക്കുന്നു. ചക്കയിൽ നിന്ന് ജാം, ജെല്ലി, മാർമാലേഡുകൾ, ഐസ് ക്രീം എന്നിവ തയ്യാറാക്കാം.
തൊഴില്, ഉദ്യോഗ മന്ത്രാലയം
കടുത്ത ചൂടുള്ള കാലാവസ്ഥയിൽ തൊഴിലാളികൾക്ക് നേരിടേണ്ടി വരുന്ന പ്രതികൂല സാഹചര്യം ഫലപ്രദമായി കൈകാര്യം ചെയ്യുന്നതിനും ലഘൂകരിക്കുന്നതിനുമുള്ള നടപടികളെക്കുറിച്ച് കേന്ദ്രം എല്ലാ സംസ്ഥാനങ്ങളുടെയും കേന്ദ്ര ഭരണ പ്രദേശങ്ങളുടെയും ചീഫ് സെക്രട്ടറിമാർ / അഡ്മിനിസ്ട്രേറ്റർമാർ എന്നിവർക്ക് കത്തെഴുതി
ന്യൂഡൽഹി , ഏപ്രിൽ 18,2023
വിവിധ മേഖലകളിൽ പ്രവർത്തിക്കുന്ന തൊഴിലാളികളിൽ ചൂടുകാല സാഹചര്യങ്ങൾ ഉണ്ടാക്കുന്ന ആഘാതം കുറയ്ക്കുന്നതിനും അത് നേരിടുന്നതിനുമുള്ള നടപടികൾ ഉറപ്പാക്കാൻ കേന്ദ്രതൊഴിൽ മന്ത്രാലയം എല്ലാ സംസ്ഥാനങ്ങളോടും കേന്ദ്ര ഭരണ പ്രദേശങ്ങളോടും ആവശ്യപ്പെട്ടിട്ടുണ്ട്. എല്ലാ സംസ്ഥാനങ്ങളിലെയും/കേന്ദ്രഭരണ പ്രദേശങ്ങളിലെയും ചീഫ് സെക്രട്ടറിമാർ/അഡ്മിനിസ്ട്രേറ്റർമാർ എന്നിവരെ അഭിസംബോധന ചെയ്ത കത്തിൽ, അതികഠിനമായ പ്രതികൂല സാഹചര്യങ്ങൾ ലഘൂകരിക്കുന്നതിന് ആവശ്യമായ നടപടികൾ കൈക്കൊള്ളാൻ ഉടമകൾ /തൊഴിലുടമകൾ/നിർമ്മാണ കമ്പനികൾ/വ്യവസായങ്ങൾ എന്നിവർക്ക് നിർദ്ദേശം നൽകേണ്ടതിന്റെ ആവശ്യകതയെക്കുറിച്ച് കേന്ദ്ര തൊഴിൽ സെക്രട്ടറി ആരതി അഹൂജ ഊന്നിപ്പറഞ്ഞു.
വടക്ക് കിഴക്കൻ ഇന്ത്യ, കിഴക്ക്, മധ്യ ഇന്ത്യ, വടക്കുപടിഞ്ഞാറൻ ഇന്ത്യയുടെ ചില ഭാഗങ്ങൾ എന്നിവിടങ്ങളിൽ നടപ്പുവർഷത്തെ ഉയർന്ന താപനിലയെ സൂചിപ്പിക്കുന്ന ഇന്ത്യൻ കാലാവസ്ഥ വകുപ്പ്  പുറപ്പെടുവിച്ച അവലോകന റിപ്പോർട്ട് കത്തിൽ പരാമർശിച്ചിട്ടുണ്ട്. ജീവനക്കാർക്കും തൊഴിലാളികൾക്കും ജോലി സമയം പുനഃക്രമീകരിക്കൽ, ജോലി സ്ഥലങ്ങളിൽ മതിയായ കുടിവെള്ള സൗകര്യം ഉറപ്പാക്കൽ, നിർമാണത്തൊഴിലാളികൾക്ക് അടിയന്തര ഐസ് പായ്ക്കുകൾ, ഉഷ്ണ പ്രതിരോധ സാമഗ്രികൾ എന്നിവ ലഭ്യമാക്കുക, ആരോഗ്യ വകുപ്പുമായി ഏകോപിപ്പിച്ച് തൊഴിലാളികളുടെ ആരോഗ്യ പരിശോധന ഉൾപ്പെടെയുള്ള നടപടികൾ കൈക്കൊള്ളുക എന്നിങ്ങനെ തൊഴിലുടമകൾക്കും തൊഴിലാളികൾക്കുമായി ആരോഗ്യ കുടുംബക്ഷേമ മന്ത്രാലയം പുറപ്പെടുവിച്ച ആരോഗ്യ ഉപദേശങ്ങൾ പാലിക്കാൻ നിർദേശമുണ്ട് .
ജോലിസ്ഥലത്തിന് സമീപം വിശ്രമകേന്ദ്രങ്ങൾ, ആവശ്യത്തിന് തണുത്ത വെള്ളം, ഇലക്ട്രോലൈറ്റ് സപ്ലിമെന്റുകൾ എന്നിവ ലഭ്യമാക്കുന്നതിന് അടിയന്തര നടപടികൾ സ്വീകരിക്കണമെന്ന് ഖനി മാനേജ്മെന്റുകൾക്ക് നിർദ്ദേശം നൽകേണ്ടതിന്റെ ആവശ്യകതയും കത്തിൽ വ്യക്തമാക്കുന്നു. തൊഴിലാളിക്ക് അസുഖം തോന്നിയാൽ സാവധാനം ജോലി ചെയ്യാൻ അനുവദിക്കുക, വിശ്രമ സമയവും അനുയോജ്യമായ ഷെഡ്യൂളുകളും അനുവദിക്കുക, ദിവസത്തിലെ ഏറ്റവും ചൂട് കുറഞ്ഞ സമയങ്ങളിൽ ഏറ്റവും കഠിനമായ ജോലി ചെയ്യാൻ തൊഴിലാളികളെ അനുവദിക്കുക, അത്യധികം ചൂടുള്ള സമയത്ത് ജോലി ചെയ്യാൻ രണ്ട് ആളുകളുടെ സംഘത്തെ നിയോഗിക്കുക, ഭൂഗർഭ ഖനികളിലെ വായുസഞ്ചാരം ശരിയായി ഉറപ്പിക്കുക,അമിതമായ ചൂട്, ഈർപ്പം എന്നിവയിൽ നിന്നുള്ള അപകടങ്ങളെക്കുറിച്ച് തൊഴിലാളികളെ ബോധവൽക്കരിക്കുക, എന്നിവ നിർദ്ദേശിച്ചിട്ടുള്ള മറ്റ് ചില പരിഹാര നടപടികളാണ്.
ഫാക്ടറികൾക്കും ഖനികൾക്കും പുറമെ, നിർമാണത്തൊഴിലാളികൾക്കും ഇഷ്ടിക ചൂളയിലെ തൊഴിലാളികൾക്കും പ്രത്യേക ശ്രദ്ധ നൽകേണ്ടതിന്റെ ആവശ്യകതയും തൊഴിൽ കേന്ദ്രങ്ങളിൽ മതിയായ വിവര വിതരണം നടത്തേണ്ടതിന്റെ ആവശ്യകതയും ലേബർ സെക്രട്ടറി വ്യക്തമാക്കി .
SKY
രാജ്യരക്ഷാ മന്ത്രാലയം
രക്ഷാ മന്ത്രി ശ്രീ രാജ്നാഥ് സിംഗ് നാല് ദിവസത്തെ ഇൻഡോ-പസഫിക് മിലിട്ടറി ഹെൽത്ത് എക്സ്ചേഞ്ച് സമ്മേളനം വിർച്യുലായി ഉദ്ഘാടനം ചെയ്തു
രക്ഷാ മന്ത്രി ശ്രീ രാജ്നാഥ് സിംഗ് 2022 മാർച്ച് 07 ന്, ആംഡ് ഫോഴ്സ് മെഡിക്കൽ സർവീസസും  യുഎസ് ഇൻഡോ-പസഫിക് കമാൻഡും  സംയുക്തമായി ആതിഥേയത്വം വഹിക്കുന്ന നാല് ദിവസത്തെ ഇൻഡോ-പസഫിക് മിലിട്ടറി ഹെൽത്ത് എക്സ്ചേഞ്ച്  സമ്മേളനം വിർച്യുലായി ഉദ്ഘാടനം ചെയ്തു.
ഏതൊരു സൈന്യ വിഭാഗത്തിനും വൈദ്യസേവനമെന്നത് ഒരു പ്രധാന സ്തംഭമാണെന്ന് ശ്രീ രാജ്നാഥ് സിംഗ് വിശേഷിപ്പിച്ചു. സൈന്യത്തിൽ തങ്ങളുടെ ബന്ധപ്പെട്ട ചുമതലകൾ നിർവഹിക്കുന്നത് കൂടാതെ, പ്രകൃതി ദുരന്തങ്ങളിലും മനുഷ്യനിർമിത ദുരന്തങ്ങളിലും പ്രതിസന്ധികളിലും ഏറ്റവും വിലപ്പെട്ട രണ്ടാമത്തെ പ്രതികരണ സേന വൈദ്യസേവന വിഭാഗം ആണെന്നും അതിന് അവർ സദാ സന്നദ്ധരാണെന്നും അദ്ദേഹം പറഞ്ഞു.
2022 മാർച്ച് 10 വരെ തുടരുന്ന കോൺഫറൻസ് സൈനിക വൈദ്യശാസ്ത്ര മേഖലയിൽ സഹകരണം വർദ്ധിപ്പിക്കാൻ ലക്ഷ്യമിടുന്നു. ദൗത്യങ്ങളിൽ/യുദ്ധ രംഗത്തെ വൈദ്യ പരിരക്ഷ, ട്രോപ്പിക്കൽ മെഡിസിൻ, ഫീൽഡ് സർജറി, ഫീൽഡ് അനസ്തേഷ്യ, നാവിക-വ്യോമ മേഖലയിലെ അടിയന്തര വൈദ്യസേവന ആവശ്യങ്ങൾ തുടങ്ങി നിരവധി പ്രധാന വിഷയങ്ങൾ സമ്മേളനത്തിൽ ചർച്ചയാകും.
ഇന്ത്യക്കാരും 38-ലധികം രാജ്യങ്ങളിൽ നിന്നുള്ള വിദേശ പ്രതിനിധികളുമടക്കം 600-ലധികം പേർ സമ്മേളനത്തിൽ പങ്കെടുക്കുന്നു. കോൺഫറൻസിന്റെ സഹ-ആതിഥേയത്വത്തിനായി USINDOPACOM-ന്റെ സംഘാടക സമിതിയിൽ നിന്നുള്ള 20 അംഗ പ്രതിനിധി സംഘം ന്യൂ ഡൽഹിയിലുണ്ട്.
പ്രധാനമന്ത്രിയുടെ ഓഫീസ്
കോമൺവെൽത്ത് ഗെയിംസ് : പുരുഷ ബോക്സിംഗിൽ സ്വർണം നേടിയ അമിത് പംഗലിനെ പ്രധാനമന്ത്രി അഭിനന്ദിച്ചു
കോമൺവെൽത്ത് ഗെയിംസിൽ 51 കിലോഗ്രാം പുരുഷ ബോക്സിംഗിൽ സ്വർണമെഡൽ നേടിയ അമിത് പംഗലിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു :
" നമ്മുടെ മെഡലുകളുടെ എണ്ണത്തിൽ അഭിമാനകരമായ ഒരു കൂട്ടിച്ചേർക്കൽ ശോഭനമായ അമിത് പംഗലിന് നന്ദി. ഏറ്റവും മികച്ച വൈദഗ്ധ്യം പ്രകടമാക്കിയ നമ്മുടെ ഏറ്റവും ആദരണീയനും വിദഗ്ദ്ധനുമായ ബോക്സർമാരിൽ ഒരാളാണ് അദ്ദേഹം. സ്വർണ്ണ മെഡൽ നേടിയതിന് ഞാൻ അദ്ദേഹത്തെ അഭിനന്ദിക്കുകയും ഭാവിയിൽ അദ്ദേഹത്തിന് ഏറ്റവും മികച്ചത് ആശംസിക്കുകയും ചെയ്യുന്നു.
--ND--
(
പ്രധാനമന്ത്രിയുടെ ഓഫീസ്
പാർലമെന്റിന്റെ പ്രത്യേക സമ്മേളനം ആരംഭിക്കുന്നതിനുമുമ്പ് പ്രധാനമന്ത്രി നടത്തിയ അഭിസംബോധനയുടെ പൂർണരൂപം
നമസ്കാരം, സുഹൃത്തുക്കളേ!
ചാന്ദ്രദൗത്യത്തിന്റെ വിജയത്തോടെ ചന്ദ്രയാൻ-3 നമ്മുടെ ത്രിവർണ പതാകയെ കൂടുതൽ ഉയരങ്ങളിലെത്തിച്ചിരിക്കുകയാണ്. ശിവശക്തി പോയിന്റ് പുത്തൻ പ്രചോദനത്തിന്റെ കേന്ദ്രമായി മാറി. തിരംഗ പോയിന്റ് നമ്മിൽ അഭിമാനം നിറയ്ക്കുന്നു. അത്തരം നേട്ടങ്ങൾ ലോകത്തു സംഭവിക്കുമ്പോൾ, അവ ആധുനികത, ശാസ്ത്രം, സാങ്കേതികവിദ്യ എന്നിവയുമായി ചേർന്നു കാണപ്പെടുന്നു. ഈ കഴിവു ലോകത്തിനു മുന്നിൽ പ്രദർശിപ്പിക്കപ്പെടുമ്പോൾ, അതു നിരവധി സാധ്യതകളും അവസരങ്ങളും ഇന്ത്യയുടെ പടിവാതിൽക്കൽ എത്തിക്കുന്നു. 60-ലധികം വേദികളിൽ ലോകരാഷ്ട്രത്തലവന്മാരെ സ്വാഗതംചെയ്ത്, വിവിധ ചർച്ചാസെഷനുകൾ സംഘടിപ്പിച്ച്, ജി20 നേടിയ അഭൂതപൂർവമായ വിജയം, ഫെഡറൽ ഘടനയുടെ ജീവസുറ്റ അനുഭവമായി മാറി. ജി20 നമ്മുടെ വൈവിധ്യത്തിന്റെയും സവിശേഷതയുടെയും ആഘോഷമായി മാറി. ജി20യിൽ ഗ്ലോബൽ സൗത്തിന്റെ ശബ്ദമായി മാറിയതിൽ ഇന്ത്യക്ക് എല്ലായ്പോഴും അഭിമാനിക്കാനാകും. ആഫ്രിക്കൻ യൂണിയന്റെ സ്ഥിരാംഗത്വവും ഏകകണ്ഠമായ ജി20 പ്രഖ്യാപനവും പോലുള്ള സംഭവവികാസങ്ങൾ ഇന്ത്യയുടെ ശോഭനമായ ഭാവിയെ സൂചിപ്പിക്കുന്നു.
രാജ്യാന്തര കൺവൻഷൻ സെന്ററായ ‘യശോഭൂമി’ ഇന്നലെയാണു രാഷ്ട്രത്തിന് സമർപ്പിച്ചത്. ഭാരതത്തിലെ വിശ്വകർമ സമൂഹത്തിന്റെ പരമ്പരാഗത വൈദഗ്ധ്യം പ്രകീർത്തിക്കുന്ന വിശ്വകർമ ജയന്തി കൂടിയായിരുന്നു ഇന്നലെ. പരിശീലനവും ആധുനിക ഉപകരണങ്ങളും സാമ്പത്തിക നിർവഹണവും പുത്തൻ സമീപനവും ഇന്ത്യയുടെ വിശ്വകർമ കഴിവുകൾ വർധിപ്പിക്കുകയും രാജ്യത്തിന്റെ വികസന യാത്രയ്ക്ക് സംഭാവന നൽകുകയും ചെയ്യുന്നു. ഇവയൊക്കെയും ആഘോഷത്തിന്റെയും ആവേശത്തിന്റെയും ആത്മവിശ്വാസത്തിന്റെയും അന്തരീക്ഷം സൃഷ്ടിച്ചു. രാജ്യത്തുടനീളമുള്ള നമ്മിൽ ഏവരിലും പുതിയ ആത്മവിശ്വാസം വളർത്തിയെടുത്തു. അതേസമയം, ഈ പുതിയ പശ്ചാത്തലത്തിൽ പാർലമെന്റിന്റെ ഈ സമ്മേളനം പ്രാധാന്യമർഹിക്കുന്നു. ഇത് ചെറിയ സെഷനായിരിക്കാം; പക്ഷേ ചരിത്രപരമായ തീരുമാനങ്ങളുടെ കാര്യത്തിൽ ഇതിന് വലിയ പ്രാധാന്യമുണ്ട്. ഇന്ത്യയുടെ 75 വർഷത്തെ യാത്രയിൽ ഇത് പുതിയ ഘട്ടത്തിന്റെ തുടക്കമാണ്. 75 വർഷം കൊണ്ടാടിയ യാത്രയുടെ ആ നിമിഷം ഏറെ പ്രചോദനാത്മകമായിരുന്നു. ഇപ്പോൾ ആ യാത്ര മുന്നോട്ട് കൊണ്ടുപോകുമ്പോൾ, 2047ൽ പുതിയ നിശ്ചയദാർഢ്യത്തോടെ, പുതിയ ഊർജത്തോടെ, പുതിയ വിശ്വാസത്തോടെ, സമയപരിധിക്കുള്ളിൽ ഈ രാജ്യത്തെ വികസിത രാജ്യമാക്കി മാറ്റണം. സമീപഭാവിയിൽ എല്ലാ തീരുമാനങ്ങളും ഈ പുതിയ പാർലമെന്റ് മന്ദിരത്തിലായിരിക്കും. അതിനാൽ, ഈ സെഷൻ പല തരത്തിൽ നിർണായകമാണ്.
അത്യുത്സാഹത്തോടെയും ശുഭചിത്തതയോടെയും ഈ ഹ്രസ്വസമ്മേളനം പരമാവധി പ്രയോജനപ്പെടുത്താൻ ആദരണീയരായ എല്ലാ അംഗങ്ങളോടും ഞാൻ അഭ്യർഥിക്കുന്നു. വാദങ്ങളും എതിർവാദങ്ങളും ഉന്നയിക്കാൻ ആവശ്യത്തിനു സമയമുണ്ട്. ജീവിതത്തിലെ ചില നിമിഷങ്ങൾ നമ്മിൽ ആവേശവും പ്രതീക്ഷയും നിറയ്ക്കുന്നു. ആ വെളിച്ചത്തിലാണ് ഞാൻ ഈ ചെറിയ സെഷനെ കാണുന്നത്. മുമ്പുണ്ടായിരുന്ന നിഷേധാത്മകത ഉപേക്ഷിച്ച്, സദുദ്ദേശ്യത്തോടെ നാമേവരും പുതിയ പാർലമെന്റിൽ പ്രവേശിക്കുമെന്നാണ് എന്റെ പ്രതീക്ഷ. ബഹുമാന്യരായ എല്ലാ അംഗങ്ങൾക്കും ഈ പ്രതിജ്ഞയെടുക്കാനുള്ള നിർണായക നിമിഷമാണിത്.
നാളെയാണ് ഗണേശ ചതുർഥി എന്ന പുണ്യ ഉത്സവം. തടസങ്ങൾ നീക്കുന്നവനായാണു ഗണപതിയെ കണക്കാക്കുന്നത്. ഇപ്പോൾ ഇന്ത്യയുടെ വികസന യാത്രയിൽ തടസങ്ങളൊന്നും ഉണ്ടാകില്ല. എല്ലാ സ്വപ്നങ്ങളും തീരുമാനങ്ങളും തടസങ്ങളില്ലാതെ ഇന്ത്യ നിറവേറ്റും. അതുകൊണ്ട് തന്നെ ഗണേശ ചതുർഥി ദിനത്തിലെ ഈ പുതിയ തുടക്കം ഇന്ത്യയുടെ എല്ലാ സ്വപ്നങ്ങളും സാക്ഷാത്കരിക്കാൻ സഹായിക്കും. അതുകൊണ്ട്, ഈ സെഷൻ ഹ്രസ്വമാണെങ്കിലും ഇതിന്റെ മൂല്യം ഏറെ വലുതാണ്.
വളരെ നന്ദി.
--NS--
(